
U kakvom je položaju onaj ko prekrši neku ihramsku zabranu iz zaborava ili iz neznanja?


* 
* 
* 
* 
* 
* 
* 

 
U kakvom je položaju onaj ko prekrši neku ihramsku zabranu iz zaborava ili iz neznanja?

Ne snosi nikakve posljedice onaj ko prekrši neku ihramsku zabranu nakon što obuče ihrame, a prije nego što donese nijet za stupanje u obrede, jer je poenta u nijetu, a nije u pukom oblačenju ihrama. Ako čovjek stupi u obrede i zatim prekrši neku ihramsku zabranu iz zaborava ili iz neznanja, ni tad ne snosi posljedice, ali je dužan prestati s činjenjem te zabrane čim se sjeti, odnosno čim sazna da je to zabranjeno činiti. Naprimjer, ako u toku ihramskih zabrana obuče odjeću koja se tad ne smije nositi, odnosno ukoliko stupi u obrede i zaboravi skinuti pantalone, odnosno akoli obuče pleteni džemper koji nema šavova misleći da je to dozvoljeno – u svim prethodnim situacijama mora prestati s činjenjem ihramske zabrane čim se sjeti, odnosno čim sazna šerijatski ***[propis](https://pitajucene.com/search/Propis/questions/ "Pretraži pitanja o propisima")*** u vezi s tim.


***[Pravilo](https://pitajucene.com/search/pravilo/questions/ "Pretraži pitanja o pravilima")*** je da čovjek nije grešan i da ne snosi nikakve posljedice ukoliko neku ihramsku zabranu učini iz zaborava, iz neznanja ili pod prisilom, na temelju Božijih riječi: “Gospodaru naš, ne kazni nas ako zaboravimo ili što nehotice učinimo!” (el-Bekara, 286), a ovu je dovu Allah, dželle šanuhu, uslišio i rekao: “To sam već učinio!”, i na osnovi ajeta: “Nije grijeh ako u tome pogriješite, grijeh je ako to namjerno učinite. – A Allah prašta i samilostan je” (el-Ahzab, 5), kao i na temelju ajeta: “O vjernici, ne ubijajte divljač dok obavljate obrede hadža! Onom od vas ko je hotimično ubije ***[kazna](https://pitajucene.com/search/kazna/questions/ "Pretraži pitanja o kaznama")*** je da jednu domaću životinju, čiju će vrijednost procijeniti dvojica vaših pravednih ljudi, pokloni Kabi ili da se iskupi time što će, ravno tome, nahraniti siromahe ili postiti – da bi osjetio pogubnost postupka svog…” (el-Maida, 95).


Ovdje je poenta u ograničenju koje je izrečeno riječju **hotimično**, iz čega slijedi da neće biti sankcioniran onaj ko divljač, dok je u ihramskim zabranama, ubije nehotice. Neki su islamski autoriteti kazali da postoji razlika između oblačenja odjeće koja se svakodnevno nosi i mirisanja u toku ihramskih ograničenja, s jedne, i ubijanja divljači i brijanja glave, s druge strane. Ali ipak, istina je da između toga ne postoji nikakva razlika: sve to potpada pod ihramske zabrane zbog kojih čovjek ne snosi posljedice ni sankcije ako ih učini iz neznanja, zaborava ili pod prisilom.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


preuzeto sa stranice <http://www.minber.ba>


